സുന്ദരകില്ലാഡികള് കടയ്ക്കല് കുറച്ചു വര്ഷം മുമ്ബുള്ള കഥയാണ് കടയ്ക്കല് പഞ്ചായത്തിലെ ആറ്റുപുറത്തെ കുടിവെള്ളക്ഷാമം പരിഹരിക്കാന് കടയ്ക്കല് ഗവ. വൊക്കേഷണല് ഹയര് സെക്കന്ഡറിയിലെ കുട്ടികള് കിണര് കുഴിക്കാനിറങ്ങിയപ്പോള് എല്ലാവര്ക്കും അത്ഭുതമായിരുന്നു. അതും വിഎച്ച്എസ്ഇ പഠിക്കുന്നവര്. അവര് കുത്തിയ കിണറ്റില് വെള്ളം കണ്ടു. ഒരുനാടിന്റെ ദാഹമകറ്റി. ഇപ്പോഴിതാ അത് ഉള്പ്പെടെയുള്ള കുട്ടികളുടെ പ്രവര്ത്തനത്തിന് അങ്ങ് ന്യൂഡല്ഹിയില്നിന്ന് ദേശീയ അംഗീകാരം ലഭിക്കുന്നു. പഞ്ചായത്തിനെ ഫിലമെന്റ് രഹിതമാക്കാന് 7000 കുടുംബങ്ങള്ക്ക് സ്വന്തമായി നിര്മിച്ച എല്ഇഡി ബള്ബുകള് വിതരണംചെയ്തും ഇവര് ചരിത്രമെഴുതി. കേന്ദ്ര യുവജന കായികമന്ത്രാലയത്തിന്റെ മികച്ച നാഷണല് സര്വീസ് സ്കീം യൂണിറ്റിനും മികച്ച പ്രോഗ്രാം ഓഫീസര്ക്കുമുള്ള പുരസ്കാരമാണ് സ്കൂളിലെത്തുന്നത്. വൊക്കേഷണല് ഹയര് സെക്കന്ഡറി വിഭാഗം എന്എസ്എസ് യൂണിറ്റും പ്രോഗ്രാം ഓഫീസര് എസ് അന്സിയയുമാണ് പുരസ്കാരം എത്തിച്ചത്. 2017 മുതലുള്ള വിദ്യാര്ഥി, വിദ്യാലയ ക്ഷേമപ്രവര്ത്തനങ്ങളാണ് പുരസ്കാരത്തിന് അര്ഹമാക്കിയത്. എന്എസ്എസ് ദത്ത് ഗ്രാമത്തില് തുടര്ച്ചയായി മൂന്നുവര്ഷം അമ്മമാര്ക്കുള്ള അടുക്കളത്തോട്ട നിര്മാണം, കുടിവെള്ള നിലവാര പരിശോധന, ആരോഗ്യ ജാഗ്രതാ ക്യാമ്ബുകള്, നൈപുണ്യവികസന പദ്ധതികള് തുടങ്ങിയവ നേട്ടത്തിനു കാരണമായി. ശ്രേഷ്ഠബാല്യം പദ്ധതി, സ്വഛ് ഭാരത് ക്യാമ്ബയിന്, പ്രളയകാലത്തെ പ്രവര്ത്തനങ്ങള് എന്നിവ ഇവരെ വ്യത്യസ്തരാക്കി. കുളത്തൂപ്പുഴ അന്സിയ മന്സിലില് സലാഹുദീന്റെയും ഉമൈബയുടെയും മകളാണ് അന്സിയ. ഭര്ത്താവ് നിസാമുദീന്. 2018 മണാലിയില് നടന്ന ദേശീയ സാഹസിക ക്യാമ്ബിലേക്ക് കേരള വളന്റിയര് ടീമിനെ നയിച്ചത് അന്സിയയാണ്. എന്എസ്എസ് സംസ്ഥാന കോ ഓര്ഡിനേറ്റര് രഞ്ജിത്തിന്റെ പ്രോത്സാഹനവുമാണ് പുരസ്കാരത്തിന് സ്കൂളിനെ അര്ഹമാക്കിയതെന്ന് അന്സിയ പറഞ്ഞു. എന്എസ്എസ് ദിനാചരണത്തോട് അനുബന്ധിച്ച് 24ന് രാഷ്ട്രപതി ഭവനില് നടക്കുന്ന ചടങ്ങില് പ്രിന്സിപ്പല് അനില് റോയ് മാത്യൂവും അന്സിയയും പുരസ്കാരം ഏറ്റുവാങ്ങും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കള്ളപ്പണം: പൊലീസ് ഉദ്യോഗസ്ഥര്ക്കെതിരെ ഇഡി അന്വേഷണം പാലത്തില് വിള്ളല്: കുതിരാനില് അറ്റകുറ്റപ്പണി തുടങ്ങി